Ébren vagy?
Két órája aludtam hat percet.
Be kell vennem egy altatót,
szóval dugd el a kocsikulcsot,
a laptopot és a Reba parókámat!
Az elmúlt pár nap kész őrület volt.
Nem kaptam meg az egyetemi fociedzői állást,
ami nagy álmom volt.
Összetörtem.
De pont előtte hívott a régi örökbeadási ügynökségünk,
hogy örökbe tudnánk fogadni egy kisfiút.
Ahol egy ajtó bezárul...
Ott kinyílik egy ablak. De vajon ki kopog rajta?
Azt ablakon nem szokás.
Örvendj! Cam végre vétett egy aprócska hibát.
Fejben listát írok az érvekről és az ellenérvekről.
A baba illata mindkét helyre írható.
Kezdjük érvekkel! Mehet!
Lesz egy baba, akit szerethetünk. Cuki a nevetése.
Bővül a család, és még valaki dönthet, hogy idősen lekapcsoljanak-e a gépekről.
Félek, hogy Lily túl gyorsan döntene.
Segíthet kideríteni,
hogy Lily személyisége mekkora részben a mi hibánk.
Lesz, aki minket véd.
Jöhet a többi érv! Karácsony.
Amikor a pici lábujjait először fürösztjük az óceánban,
és amikor totyogóként az ajtó felé szalad, és pizsamában azt mondja, hogy: "Apu!"
Jöjjenek az ellenérvek! Szinte már ovulálok.
Oké. Kialvatlanság, gyerekülés, pelenkák,
köhögés, megfázás, járkálás az orvosokhoz,
-műanyag játékok mindenfelé. -Mindenfelé!
Már így is kicsi a lakás. Nincs elég hálószoba.
Istenem! Ketyeg az óra. Fél napunk maradt, hogy válaszoljunk.
Oké, tudod, mit? Nem gondolkodunk, csak háromra kimondjuk.
Igen vagy nem.
Egy, kettő, három...
-Nem tudom. -Nem tudok dönteni!
Mit keres odakint egy fekete luxusterepjáró, sofőrrel?
A cég küldte értem.
A Caltech állásbörzéjén én felügyelem a Helo Dynamics standját.
Nézzenek oda! Egy bazi nagy luxusterepjáróban fuvaroznak.
Ha elképzellek vezetés közben, a volán mögött sírsz.
Kevesebbet sírok, ha fuvaroznak.
A rucid is nagyon ütős.
Ez az én diadalmas visszatérésem.
Négy évet húztam le ott kapucniban,
zsíros hajjal, miközben csak a jegyeimmel törődtem.
Akkor vettek észre először,
amikor a vizsgákra kiszedtem a szemöldökömet.
Viszont most már van egy zsíros állásom, egy puccos kéglim,
és a cipőim drágábbak, mint az első laptopom.
Mint egy vígjátékban. Kockaként távoztál, és dögös kockaként térsz vissza.
Ha már dögös emberekről van szó, elmehetnék toborozni a NERP-nek.
De jogi okokból csak okosnak látszó emberekkel reklámozhatunk.
Ahhoz képest, hogy nincs diplománk,
elég sok cuccot árulunk, ami benned köt ki.
Hát, ez nem igazán így működik.
Először is, kell egy meghívó. Másodszor pedig, egy jóravaló tudós
soha nem reklámozná a céged erőltetett baromságait.
Már megbocsáss, de a rézzel dúsított fogkrémünk
a felügyeleti hatóság toplistás terméke.
Szóval...
Phil! Tudnál jönni egy percre?
Csináltam egy prezentációt
a Skype-os interjúmra, és érdekel a véleményed.
Hát persze.
Mindig is segítettél a bűvészkedésben
és a DÉKTIB vacsorákon. Örömmel segítek neked. Mehet!
Itt állj meg!
Már pár hónapja nem dolgozom, és kicsit feszült lettem.
Hogy enyhítsek a szorongásomon, kicsit takarítottam és rendezkedtem.
-Kicsit talán betegesen is. -Orvoshoz is el kellett mennie.
Csak egy pszichológushoz, aki igazából nem is orvos.
De gyorsan elhagytam a gyógyszert.
A szexuális mellékhatások nem jöttek be.
Szóval inkább karriert csinálok a szorongásomból.
És jelentkeztem álmaim munkájára.
Szenior alelnöki pozícióra a kedvenc irodaszergyártómhoz, az Organizátorhoz.
-Úgy izgulok, mindjárt organizmusom lesz. -Vigyázz a szádra!
Az interjún sokat beszélek majd
arról a rendszerről,
amit az Organizátor termékeivel hoztam létre.
-Rafkós! -Ezt figyeld!
Milyen érdekes gondolat, Ms. Beckman! Azt hiszem, ezt le is írom.
Ez meg mi a frász?
Atyaég! Mit...
Nem mondtam?
Apád átjött segíteni. Megcsináljuk a lépcsőfokot.
Kettéhasadt. Kómás voltam reggel, és fejre estem.
De az interjú!
Meg kell javítani, mielőtt valaki megsérül.
Én már megsérültem.
Például Haley és a kicsik? Vagy Dylan?
Vagy én. Hánytam is.
Gloria tegnap magassarkúban jött át. Csúnya esés lett volna!
Álmos vagyok.
Menj innen, pajti! Még elesünk benned.
Ezt muszáj elhalasztanotok. Oké? Interjúm lesz 1.23-kor.
Fura időpont.
De nem Audrey Beckmannek.
Az élete másodpercre pontosan be van osztva.
Ő az OCD-s emberek bálványa.
Szerinted miért van
a lökhárítómra írva, hogy: "Csavard be, mint Beckman"?
Most már lejöhetek?
Ha nincs nálam tej, amikor a kicsik felkelnek, nyűgösek lesznek.
Csak várd ki, amíg kétévesek lesznek!
Az mikor lesz?
Már nincs sok idő.
Mindenki legyen csendben, és senki ne jöjjön be!
Minden élére van állítva.
Csak felszaladok egy új ingért.
-Azért óvatosan! -Tudom, mit csinálok, szívem.
Nem lesz gond.
Apám! Úristen!
Beszorult a lábam! Valaki csináljon valamit!
A gyűrűt ügyesen le tudom szedni. Beolajozzam a combodat?
Dylan! Néha fejben elképzelem a dolgokat,
szóval az ilyesmit inkább hanyagold!
Szia, szívem! Szeretnénk beszélni veled valamiről.
Elég nagy dolog, ezért szeretném, ha felkészülnél.
Az örökbeadási ügynökség...
Nem megyek vissza.
Tudod te, mit művelnek Da Nangban a magamfajtákkal?
Nem erről van szó.
Van egy kisfiú.
Vágjatok bele!
Komolyan? Csak így?
Bármit, hogy ne gyertek át a pizsipartijaimra.
Túl sokat foglalkoztok velem.
És szerintem jó lenne egy kisöcsi.
-Habár... -Habár mi?
Nem vagytok egy kicsit túl idősek ehhez?
Most jönnek a tinikorszakom legjobb évei.
Nem akarok helyettetek szülő lenni.
Annyira azért nem vagyunk idősek.
-Lassan 50 évesek vagytok. -Atyaég!
Dehogy! Apu 44 éves, én pedig 48 vagyok.
Azt vágjátok, hogy amikor a baba végzős lesz,
ti már bőven nyugdíjasok lesztek?
-Nem leszünk nyug... Hatvanhat. -Cam...
Hatvanhat leszek.
Én pedig 61.
-Igazából 62. -Csak júniustól!
Ez így nem lesz jó. Nagyon beszorult a lábam.
Térjünk vissza az én ötletemhez!
Nem vágom le a lábamat.
Pedig elég gyorsan futhatnál egy robotlábbal.
Egy robotlábbal? Ne butáskodj, Luke!
Kettő kéne, különben egy helyben körözne.
-Nézzük meg a lépcső alatt! -Jó, de kérlek, siessetek!
Mi van ezzel a házzal?
Hogy törhet el két lépcsőfok is?
Öcsém, micsoda pára van itt! Még a hajam is begöndörödik.
Ezért nem mutatok neked vietnámi képeket.
Bekapcsolva hagytam a párásítót a gombatermesztéshez.
Sötét és párás hely kell hozzá. Biztos elkorhadt tőle a fa.
Alaposan beszorultál, szívem.
Nem mondod.
Miért nem boltban veszel gombát, mint a normális emberek?
Még hogy bolti gomba?
Nem érted az én generációmat, öreg. Majd ettől megvilágosodsz.
Nagyra nyitni!
-Vidd innen a... -Nyisd nagyra!
Rohadt jó.
Miért mondok mindig nemet mindenre? Hallgassak Gloriára?
Próbáljam ki a szűk farmert?
Mi a helyzet odalent, fiúk?
A lábad két rézcső közé szorult.
Le kell vágnunk. És az eltarthat egy darabig.
De én nem érek rá.
Ezt nem hiszem el. Elszalasztom az interjút.
És ez volt álmaim munkája.
Meg akartam váltani a világot,
de így most minden marad a régiben.
Nem tudnád áttenni?
Nem. Nem akarok papírkutya lenni.
Ez egy komoly vállalat, nem az ingatlanosok tingli-tangli világa,
ahol úgy megy, hogy:
"Találkozunk dél és 3 között. Hozok sütit."
Sajnálom. Felrobbanok.
Semmi baj. A farkast sem érdekli, mit gondolnak a birkák.
Kicsim, miért nem itt beszélsz vele?
Kész röhej lenne, ha egy lépcsőn interjúznék.
Plusz kéne a polcom is.
Mert előkészültem a termékekkel.
Minek neked ilyen trükkök?
Az átkozott Pritchett Szekrényvállalat vezérigazgatója voltál.
Tudod, hány ember dicsekedhet ezzel?
Te meg én.
És ötévente Margaret, amikor béltükrözésen voltam.
Jól van. Hozzátok a telefonomat! Innen letudom az interjút.
Elhagyta az önbizalma. Kell az a polc.
Ha nem tud az irodájába menni,
hozzuk ide az irodáját!
Nagyon bámulsz engem. Göndörödik a hajam, mi?
Be kell ismernem, hogy amikor a kampuszra mentem,
és mindenki megbámult, és csodálva néztek rám...
Az jó érzés volt. Jogosnak éreztem.
Megérdemlek mindent, ami rám vár.
Csicska!
Hozzád beszélek!
-Mi van? -A Helo Dynamics gonosz.
Tessék? Mi segítünk az embereken.
Persze, a fasisztákon, a diktátorokon meg az oligarchákon.
Ti meg miről beszéltek? Feltaláltunk egy arcszkennert,
ami felismeri a genetikai betegségekre való hajlamot.
Amit a kormányok politikai menekültek azonosítására használnak.
Már megbocsáss, de amikor videóchatelsz,
enélkül nem csinálhatnál magadból egyszarvút. Még valami?
Tipegj csak el a puccos cipőcskédben, te áruló!
Miért kiabál egy zoknis-szandálos a mesés cipőddel?
-Áruló! -Nem tudom.
Te mit keresel itt?
A NERP-nek toborzok. Mondtam, hogy kell egy okoska.
Nem libbenhetsz be csak úgy! Ide engedély kell.
Kölyök! Elég slamposnak tűnsz. Kocka vagy?
Akarsz dögös csajokkal dolgozni?
Fejezd be! Tovább akarod rontani a helyzetet?
Vesszen a Helo! Mind áruló!
-Ezt nem én csináltam. -Vesszen a Helo! Mind áruló!
Még sose láttam kockacsordát.
Nem szoktunk így tömörülni.
Istenem! Ez Arvin.
Írtam neki, hogy itt leszek.
Ez nagyon ciki lesz nekem.
Legutóbb összetörtem a szívét.
Még hogy neked ciki?
Ezek úgy utálnak, hogy még a szemembe is néznek.
Alex! Szia! Mi ez a... Haley?
Arvin! Szia!
Nem tudtam, hogy te is jössz.
Ez nem lesz könnyű.
Férjhez mentem és ikreim vannak.
Tudom.
Dylan ünnepi hírlevelében ez volt a vezércikk.
Biztos nem te érdeklődtél utánam?
Nem. Pont ezért.
Ez neked szól, Alex?
Igen. És ez nagyon nem szép dolog!
-Vesszen a Helo! Mind áruló! -Bocsi!
Ugye tudjátok, hogy én jó arc vagyok?
Nekem okés, ha "Arvinnek" hívtok. Egyszer a szabadban tartottam órát.
Adnátok egy percet?
Biztosítalak titeket, hogy haragom minden cseppjét érezni fogja.
-Szóval, hogy vagy? -Nem túl jól.
-Nem csipázzák a munkaadódat? -Ami nagyon igazságtalan.
Rendkívül komoly kutatást végzek, ami nagyon nagy hatású lehet.
Nagyszerű. Egy pillanat.
-Hogy tudsz így aludni? -Oké, szóval te is?
Még szép, hogy nem. Én nem ítélkezni jöttem.
Sátán!
Csak azért jöttem, hogy beköszönjek.
Jó volt látni, Haley.
Muszáj továbblépned.
Minden jót kívánok neked, Alex.
Jól van. Adjatok neki!
Vesszen a Helo! Mind áruló!
Nagyon lesújtott, amit Lily mondott. Talán tényleg túl idősek vagyunk egy babához.
Tegnap szőrt találtam a fülemben, és végigkiabáltam a híradót.
Én meg a Seinfeldet úgy mondtam, hogy: "Steinfeld".
De másrészről
sok velünk egykorú férfi vállal babát.
Igen, de nekik van feleségük és dajkájuk,
aki általában ugyanaz a személy.
Beszélnünk kellett egy szülővel, aki idősen vállalt babát.
Ez valami tévedés. Csak 35 éves voltam, mikor Joe-t szültem.
Emlékszem, hogy pont akkor múltál...
Nem fogja beismerni. Csak bökd ki, hogy mennyire durva, oké?
Hogy volt-e olyan éjszaka, amikor nem aludtam,
és meg akartam ölni magamat? Persze.
Hogy fájt-e a hátam attól,
ha felvettem a babát, aztán letettem a babát? Állandóan.
De van jó oldala is?
A fenekem még formás, de már nem a régi.
Tudom, attól féltek, hogy túl idősek
vagy túl lassúak vagytok a gyerekvállaláshoz, de tudjátok, mit?
Talán mégse!
Ez meg mi a fene volt?
Egy játékbaba. Azt igazolta volna, hogy készen álltok a gyerekvállalásra,
de ha igazi lett volna, akkor most halott lenne.
Nem inkább a te hibád, hogy így eldobtad?
Ne őrjíts meg! Legalább próbálkozom. Épp egy házat próbálok eladni.
Amúgy jó kis ház. Hány szobás is?
Három és fél.
Eggyel több, mint a miénk. Mit szólsz hozzá, Mitchell?
Nem gondolhatunk házvásárlásra,
ha még azt se döntöttük el, hogy egyáltalán...
Talán ez egy jel. Tudod, a munka elúszik,
jön egy baba, és hirtelen
itt állunk egy három szobás...
Plusz fél és mosdó.
Egek! Meg is tudjuk venni,
ha visszaváltunk bolti arckrémre.
-Nem. -És van a közelben egy nagyon jó suli.
Tudod, mit? Igaza van.
Ott van nővér is.
Nekünk csak ragtapaszunk és sebbenzinünk van.
Már így is túl sokat vállaltunk. Nem vesszük meg a házat.
A pincében vagy egy karaokeszoba,
ha valaki nem szeretné, hogy az apja meglássa, ha nőnek öltözik.
Azért nem árt, ha szétnézünk.
Nem is tudom. Ez így tényleg olyan, mint az irodám?
A Cápában se volt igazi cápa,
de hónapokig nem mertem vécére ülni.
Milyen ez a szög, anya?
Szerintem jó.
Viszket az arcom. Van rajta valami?
Szent szardella! Veled meg mi történt?
Lefogadom, hogy a hülye gombád.
Miért is próbálkozom új dolgokkal? Maradok a régi farmeremnél.
Istenem! Ez ő. Csendet kérek!
Fel kell mennem a babákhoz...
Leülsz!
Üdv, Ms. Beckman! Nagyon köszönöm ezt a...
lehetőséget.
Szívesen.
Nem gúnyolódni akartam.
Csak ha meghallok egy tüsszentést, nekem is tüsszentenem kell,
hogy páros számú legyen.
Nálam ez teljesen normális.
Tökéletesen megértem.
Én pár éve elfelejtettem kétszer megérinteni a törölközőtartót,
mikor kiléptem a zuhanyzóból, és aznap meghalt George Michael.
Hát te tetted?
Hadd meséljek egy kicsit a cégünkről!
Szívesen meghallgatom, de szeretnék közben jegyzetelni.
Emeld feljebb!
Ezt imádom ebben a szakmában.
Nincs egyetlen unalmas percünk sem.
Nincs bedugva!
Az Organizátor vállalat célja a jólét...
és a tudatosság.
Remeg a polc a háttérben?
Igen. Csak egy kis földrengés.
Tudja, mit? Egy kicsit mesélek magamról, jó?
Olyan embernek gondolom magamat,
aki előre látja a vásárlói trendek elhajlásait,
majd gyorsan alkalmazkodik, és hajlik a másik irányba.
Te jó isten!
Úgy imádom az írószereket!
Mint a kisbabákat, úgy imádom!
Ms. Dunphy, maga ivott?
Hazudj! Úgysem érzi a leheletedet.
Ne, Poppy! Ne!
-Mi a fene történt? -Feladom.
Sajnálom, Ms. Beckman. Ez egy szörnyű ötlet volt.
Beszakadt alattam a lépcső, és beragadt a lábam.
És mindennél jobban szeretnék a maga cégénél dolgozni.
Nem akartam áttenni az interjút,
ezért megkértem a családomat, hogy itt rendezzék be az irodámat.
Jay Pritchett vagyok, bútoros, bizonyára már hallott rólam.
Hallótávon kívülre küldené a kedvemért?
Persze.
Nézze!
Azt akartam, hogy rendezett embernek ismerjen meg, de nem vagyok az.
Igazság szerint káoszban élem az életemet.
De épp ezért imádom a termékeit.
Amikor a gyerekeim civakodnak, az unokáim sírnak,
vagy a férjem ugrálóboton pattogva süti a palacsintát,
akkor tudom, hogy az irodám tárt karokkal vár engem,
és színkódos rekeszekbe rendezhetem a számlákat, ami megnyugtat.
Tudom, hogy a cégének rám van szüksége,
mert nekem is nagy szükségem van a cégére.
Megkaptam az állást!
Olyan büszke vagyok rá! Az egy igazi szerencsét hozó lépcsőfok.
Semmi baj, csak én vagyok az.
Látjátok?
Tudod, mit? Megvédhettél volna.
Kellett volna?
Szóval egyetértesz velük?
Elég egyszerű volt, amit skandáltak.
Én inkább olyasmit mondtam volna, hogy:
"A Helo Dynamics olyan multicég,
"amelyik szerint a profit fontosabb az etikánál."
Tudtam. Szóval mégis elítélsz engem.
Az összes diákodat elítéled?
Alex!
Az összes diákom együttvéve nincs olyan tehetséges, mint te.
Te kivételes vagy! Arra születtél, hogy megváltoztasd a világot!
És nem csak szerintem.
-Dylan ugyanezt írta a hírlevelében. -Ne fárassz már!
A szenteskedő egyetemi tanár lenézi a legjobb diákját
az 1000 dolláros cipője miatt.
-Ezer dolcsi volt a cipőd? -A francba!
Egy falunak elegendő gyógyszer is jár hozzá?
Nem szívesen mondom ezt, de nem kell a beleegyezésed,
mert szeretem, amit csinálok.
Hát, ezt sajnálattal hallom.
-Ne sajnáld! -Sajnálom,
mert kéne egy kutatócsapat, akik létrehoznak egy mindenre képes MI-t,
exobolygók felfedezésétől egészen emberi betegségek biomarkereinek kereséséig.
És te kiváló tagja lehettél volna ennek a kivételes csapatnak, de...
Nos, professzor, fogd azt a munkát...
és add nekem!
De ugyanilyen bérezést kérek!
-Nekünk arra nem telik. -Megegyeztünk!
Megkérdezem, hogy visszaveszik-e.
És visszatértünk a csodálatos nappaliba.
-Nagyszerű. -Tényleg mesés ez a ház.
Látom, hogy mindkettőtöket érdekli az ajánlat.
Jól tudod, Mitchell, hogy általában nem vagyok impulzív.
Ugyan! Amikor egyedül mész boltba,
legalább egy lufit veszel.
Bámulatos az a fenti fürdőszoba.
Igen, és a saját mosogató gondolata is igen kecsegtető.
A házvezető végre megtudná, hogy ki az igazi gonosz.
Oké, akkor csináljuk! Vágjunk bele!
-Vegyük meg a házat? -Igen.
Még a babával kapcsolatban se döntöttünk.
Most írt az egyik ügynök.
Hatkor jön egy másik érdeklődő.
Remek! Még egy ketyegő óra.
Hatástalanítsunk bombát is, közben vegyünk Beyoncé jegyet
lejárt hitelkártyával!
Ez túl sok nekem.
Alig kapok levegőt. Mindjárt szívrohamot kapok!
Ez a hatalmas nappali a meghitt kandallóval
tökéletes hely a szívrohamra.
Várj egy picit, Gloria! Hadd gondolkodjunk!
Ne gondolkodjunk! Fejezzük be!
Mindössze 18 óra alatt
döntsük el, hogy a feje tetejére állítjuk-e az életünket?
Nem volna szabad fontos és életre szóló döntéseket így meghozni!
Igazad van. Tudod, ez... De inkább mégse.
-Jól van. -Ez egyszerűen túl sok.
Ha valami helyes, azon nem rágódunk. Egyszerűen csak tudjuk, hogy helyes.
Igazad van.
Találnak majd a fiúnak egy csodálatos családot.
-Hát persze. -Igen.
Tudod, mit? Máris...
Máris megkönnyebbültem.
-Nem kell költözéssel bajlódni. -Nem.
Mert tudod, mit? Imádom a házunkat.
-Én is. -Nem tökéletes, de semmi nem az.
-Még mi sem. -Még a kocsitok sem.
Elállnátok a tragaccsal a felhajtóról?
Egy életstílust próbálok eladni.
-Az örökbeadási ügynökség az? -Igen.
-Megmondom nekik. -Jó.
Halló?
Igen, a férjemmel nagyon szeretnénk örökbe fogadni.
Írd meg a szerződést!
-Ébredj, apa! -Mi történt?
Szerintem apu megint altatót vett be.
-Vagyis... -Igen.
Oké.
Megtanított, hogy szeressem És megígérte, hogy szeret majd engem
És hogy mindenki másnál többre becsül
Énekeljetek velem, Tucson népe!
Szegény szívem nem tudja Nincs olyan fájdalom...
Szia, Mitchell! Meghoztam a csirkeszárnyat Rebának.
Nagyon köszönjük, Corey. Viszlát később!
Tony, egy kicsit bezúgott a jobb fülem.
Tony Hammond, hölgyeim és uraim!
A feliratot fordította: Vécsey Ádám